সরকারী স্থপতি বন্ধুর সাথে আড্ডা দিচ্ছিলাম। কথায় কথায় প্রকাশ করলাম- আমি ছোট একটি ফ্যাক্টরি করতে চাই। উত্তরে বন্ধুটি বলল তিনলাখ আলাদা করে রাখো। আমি বললাম কেন- বলল গ্যাস, পানি এবং বিদ্যুৎ এর সংযোগ এর জন্য তোমার এই অর্থটা খরচ হবে। তুমি জানো না বিদ্যুৎ এবং গ্যাস বন্ধ! বললাম আমি তো ছোট-খাটো একটি চানাচুর উৎপাদন এর কারখানা দিবো। আমার বাজেটও তো এত নেই! তাহলে? উত্তরে আমার বন্ধুটি বলল –বন্ধু আমি তোমাকে সাহায্য করতে পারবো না সঠিক পন্থায়। তবে তুমি চাইলেই অবৈধ পন্থায় এর সবগুলোই হাসিল করতে পারবে। আমি বললাম- বিএসটিআই? উত্তরে সে বলল- তাদের ম্যানেজ করা তো আরও সহজ। ধরে নাও আরও পঞ্চাশ। আমি হেসে উত্তর দিলাম- বন্ধু থাক আমার ক্ষুদ্র ব্যবসায়ী হওয়ার সাধ মিটে গিয়েছে আপাতত। সময় আসুক।